41 Día de les Lletres Asturianes
#000003
L’actu, d’accesu restrinxíu por mor de la situación sanitaria actual, va poder siguise en direuto pela canal de Youtube de la Universidá d’Uviéu
#000004
El currículu lliterariu de Pablo Rodríguez Medina, nel primer nivel de les lletres asturianes, ta compuestu d’obres de gran valir nos tres grandes xéneros, lo que-y fixo collechar bien de premios del mayor prestixu, igual en narrativa, qu’en poesía y en teatru. Amás del so llabor creativu, l’ALLA quixo sorrayar la importancia de la so contribución pedagóxica, que vien exercitando nel ámbitu regláu como profesor funcionariu de Secundaria y tamién como docente, dende cuantayá, de la Universidá Asturiana de Branu.
La trayectoria intelectual y lliteraria de Xuan Xosé Sánchez Vicente conviértenlu nun referente y nun de los mayores activos de la lliteratura asturiana. Amás de cultivar con aciertu tolos xéneros (poesía, narrativa, teatru, ensayu), abrió caminos nuevos pa la llingua a partir d’un fondu conocimientu y respetu pola tradición, que foi de los primeros n’estudiar y asoleyar. Figura clave del canon lliterariu asturianu, tamién resulten indispensables les sos contribuciones crítiques a la hora d’establecer y consolidar esi mesmu canon.
#000006
Esta Xunta Estraordinaria de l’Academia de la Llingua Asturiana finará col discursu institucional del Presidente, D. Xosé Antón González Riaño nel que, acordies cola actualidá sanitaria y socio-política, va facese una reflexón fonda sobre’l presente y el futuru de la llingua asturiana.
#000007
Pa esta edición del Día de les Lletres Asturianes ta confirmada la presencia de les máximes autoridaes en representación de los ámbitos académicu, cultural, políticu y sindical d’Asturies y ta programada la retresmisión en streaming gracies al Serviciu d’Audiovisuales de la Universidá d’Uviéu. La RTPA tamién va facer retresmisión en direuto de la sesión académica.
#000008
Nel actu, presentáu por Sonia Avellaneda y con entamu y pieslle musical a cargu del gaiteru César Gracia, va asoleyase’l númberu 36 de la revista Lliteratura y el llibru Premiu Nacional de Lliteratura Asturiana. Xuan Xosé Sánchez Vicente, que recueye una esbilla de la obra lliteraria del autor y Académicu xixonés.
#000009
Uviéu, 30 de setiembre de 2020
#000010
L’Academia de la Llingua Asturiana ye la institución creada en 1980 pol Gobiernu d’Asturies pal estudiu, la promoción y la defensa del asturianu y l’eonaviegu.
#000012